Dzelzceļa līnija Jelgava—Liepāja

Dzelzceļa līnija Jelgava—Liepāja ir 180 km gara dzelzceļa līnija Latvijā, kas savieno Jelgavas un Liepājas pilsētu. Līnija iet caur Jelgavas novadu, Dobeles novadu, Tukuma novadu, Saldus novadu, Kuldīgas novads, Dienvidkurzemes novadu. Līnijā ir 16 km garš divceļu posms Jelgava—Glūda, pārējos 164 km līnijā ir 1 sliežu ceļš. Pa līniju tiek pārvadātas kravas galvenokārt uz un no Liepājas ostas (6 vilcienu pāri dienā pēc 2013./2014. gada grafika). 

No 2023. gada 31. jūlija satiksme starp Rīgu un Liepāju tiek nodrošināta katru dienu, bet svētdienās — divreiz dienā.No 31. jūlija vilciens starp Rīgu un Liepāju kursēs katru dienu

 Vēsture 
Dzelzceļa līnija Jelgava—Liepāja netika būvēta kā vesela līnija — jau 1873. gadā tika izbūvēta dzelzceļa līnija Jelgava—Mažeiķi, no kuras mūsdienās līnijā atrodas posms Jelgava—Glūda. 1925. gadā tika uzsākta posma Glūda—Liepāja būve, tādēļ posmā Jelgava—Glūda tika izbūvēts otrs sliežu ceļš. Posms Glūda—Liepāja tika atklāts 1929. gadā. 

2001. gada 15. augustā līnijā tika pārtraukta pasažieru vilcienu kustība, jo trūka līdzekļu vilcienu modernizācijai.Uz Ventspili un Liepāju vairs nekursē pasažieru vilcieni Tvnet.lv Līdz atcelšanai vilciens kursēja divreiz dienā.Iekšzemes dīzeļvilcienu un dīzeļvilces pasažieru vilcienu dienesta saraksts, 2001/2002 Satiksme tika atjaunota pēc 5 gadiem — 2006. gada 30. martā, bet sāka kursēt paaugstināta komforta dīzeļvilciens "Kurzeme", kurš pieturēja tikai lielākajās stacijās.Liepājnieki atkal sagaida vakara vilcienu no Rīgas Tvnet.lv No 2006. gada 31. marta līdz 2008. gada 1. janvārim vilciens pieturēja Brocēnu stacijā. No 2011. gada 5. septembra dīzeļvilciens pietur arī Bikstu dzelzceļa stacijā. No 2014. gada 1. jūnija dīzeļvilcienam virzienā uz Liepāju noteikta papildu apstāšanās Olaines stacijā.2014./2015.gada vilcienu kustības saraksts, kas stāsies spēkā no 1.jūnija No 2010. gada 15. februāra līdz 2015. gada maija beigām vilciens tika norīkots tikai nedēļas nogalēs — piektdienās un svētdienās no Rīgas, bet sestdienās un pirmdienās — no Liepājas.Izmaiņas vilcienu kustībā Ventspils, Liepājas, Gulbenes, Krustpils un Reņģes maršrutos  Laiki.lv No 2014. gada 30. marta līdz maija beigām dīzeļvilciens vairākās dienās bija atcelts Skrundas dzelzceļa tilta remontdarbu dēļ.Aprīlī un maijā būs izmaiņas vilciena Rīga-Liepāja-Rīga satiksmē No 2015. gada 1. februāra līdz 24. maijam (ieskaitot) svētdienas pēcpusdienā kursēja savienotais dīzeļvilciena reiss Līvāni—Rīga—Liepāja.

2017. gada 8. aprīlī8. aprīlī norīkots vilciens Rīga - Liepāja - Rīga un 2019. gada 20.—21. jūlijāSabiedriskā transporta padomes lēmums 2019. gada 29. martā norīkots papildu vilciens Rīga—Liepāja—Rīga.
Paredzēta vilciena kursēšana uz Rīgu arī svētku dienās 2018. gada 1. janvārī, 2. aprīlī, 1. maijā un 19. novembrī, 26. decembrī, 2019. gada 1. janvārī, 22. aprīlī, 1., 6. maijā. 
2018. gada 12. oktobrī dīzeļvilciens pieturēja turpceļā Brocēnu dzelzceļa stacijā.

No 2019. gada decembra norīkoti papildu reisi sestdienās no rīta no Liepājas uz Rīgu un svētdienās pēcpusdienā no Rīgas uz Liepāju.

Līdz 2023. gadam pasažieru vilciens Rīga—Liepāja virzienā uz Liepāju devās piektdienās un svētdienās, bet no Liepājas uz Rīgu — sestdienās un svētdienās.Izmaiņas Liepājas virziena vilcienu satiksmē 
Posmā Jelgava—Dobele darbdienu rītos no Dobeles uz Rīgu kursēja ekspresvilciens (vakaros no Rīgas uz Dobeli). No 2023. gada 31. jūlija Dobeles reisi vairs nepastāv, jo tika pagarināti līdz Liepājai.

 Stacijas 
Dzelzceļa līnijā ir 11 stacijas un 16 pieturas punkti (slīprakstā – netiek izmantoti pasažieru satiksmei pēc vilciena Rīga—Liepāja atcelšanas 2001. gadā).
 Jelgava        
 50. kilometrs
 Viesturi
 Dorupe
 Glūda
 Lāči
 Dobele
 Gardene
 Bērzupe
 Biksti
 Josta
 Blīdene
 Brocēni
 Saldus 
 Lutriņi
 Lašupe
 Airīte
 Skrunda
 Sieksāte
 Rudbārži
 Kalvene
 Ilmāja
 Padone
 Durbe
 Tadaiķi
 Tore
 Liepāja

 Atsauces 

 Ārējās saites 
 Vilciens Rīga - Liepāja (video)
 Dzelzceļa līnijas Jelgava—Liepāja staciju fotogrāfijas 
 Liepājas-Glūdas dzelzceļa būvniecība – vēl nebijis izaicinājums un spēku pārbaude

Kategorija:Jelgava
Kategorija:Transports Liepājā
Kategorija:Latvijas dzelzceļa līnijas